ร้านแม่ตุ้ม ร้านอาหารตามสั่งอยู่ติดถนนมิตรภาพช่วงขาลงเขื่อนลำตะคอง ร้านอยู่หน้าซอยมิตรภาพ 9 (บุญไหล) ตัวร้านมีโต๊ะประมาณ 9-10โต๊ะ ในร้านมีบริเวณที่ให้บริการอินเตอร์เน็ตกับคอมพิวเตอร์เล่นเกมส์อยู่ด้วย

อาหารที่สั่งมาชิมวันนี้ก็มีผัดกระเพราพริกไก่สับกับข้าวสวยหนึ่งจาน กระเพราผัดมาหน้าตาดูดี น้ำขลุกขลิกรสเผ็ดแบบกลมกล่อม เนื้อไก่ก็นิ่มดี ข้าวสวยหุงมาค่อนข้างแฉะไปนิดนึง แต่ก็พอทานได้ อาหารรสชาติดีราคาเบาๆ อาหารมาเร็ว เหมาะสำหรับเวลาหิวระหว่างทาง